Internetda yaguarning ulkan alligator bilan olishuvi tasvirlangan lavha paydo bo‘ldi. Lavhada yaguar alligatorning tomog‘idan tishlab olgani va raqiblar suvda bir oz vaqt olishishgani aks etgan. Alligator uni suv ostiga tortib ketishga urinadi, ammo yakunda yaguar g‘olib chiqadi.  Braziliyadagi parklardan birida sodir bo‘lgan bu voqeani Daniel Xanter tasvirga olgan. U jang o‘n besh daqiqacha davom etganini aytdi. "Bu videoni ko‘rganlarning aksariyati yaguar suvda alligatorga qarshi kurashda g‘olib chiqqanidan hayratda ekanliklarini aytishdi. To‘g‘risini aytsam, men ham hayron qoldim", — dedi Xanter.